CELEX: 32010D0315
Language: hu
Date: 2010-06-08 00:00:00
Title: 2010/315/: A Bizottság határozata ( 2010. június 8. ) a rizstermékekben a nem engedélyezett, géntechnológiával módosított „LL RICE 601” szervezetre vonatkozó szükségintézkedésekről szóló 2006/601/EK határozat hatályon kívül helyezéséről és az említett szervezet rizstermékekben való jelenlétére vonatkozó véletlenszerű vizsgálat előírásáról (az értesítés a C(2010) 3527. számú dokumentummal történt)  (EGT-vonatkozású szöveg )

9.6.2010   
            
            
               HU
            
            
               Az Európai Unió Hivatalos Lapja
            
            
               L 141/10
            
         A BIZOTTSÁG HATÁROZATA
   (2010. június 8.)
   a rizstermékekben a nem engedélyezett, géntechnológiával módosított „LL RICE 601” szervezetre vonatkozó szükségintézkedésekről szóló 2006/601/EK határozat hatályon kívül helyezéséről és az említett szervezet rizstermékekben való jelenlétére vonatkozó véletlenszerű vizsgálat előírásáról
   (az értesítés a C(2010) 3527. számú dokumentummal történt)
   (EGT-vonatkozású szöveg)
   (2010/315/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (2) bekezdésére,
   mivel:
   
               (1)
            
            
               A 2006/601/EK bizottsági határozat (2) előírja, hogy az Amerikai Egyesült Államokból származó azon rizstermékszállítmányokat, amelyek esetében elképzelhető, hogy azokba géntechnológiával módosított „LL RICE 601” szervezet keveredett, csak olyan dokumentumok kíséretében lehet forgalomba hozni, amelyek igazolják, hogy az érintett termékek nem tartalmaznak ilyen szervezetet. Emellett a határozat további ellenőrző intézkedésekről is rendelkezik.
            
         
               (2)
            
            
               Az Amerikai Egyesült Államok Mezőgazdasági Minisztériuma (United States Department of Agriculture, USDA) közzétette a különösen az „LL RICE 601”-nek az Egyesült Államokból származó kereskedelmi rizsben való jelenlétére vonatkozó vizsgálata eredményeit. A keveredés pontos mechanizmusait ugyan nem lehetett meghatározni, a vizsgálat eredményeiből azonban az derült ki, hogy az „LL RICE 601” szervezettel való keveredés forrása korlátozott volt.
            
         
               (3)
            
            
               Az egyesült államokbeli rizstermesztők szövetsége elfogadott egy tervet, amely az „LL RICE 601”-nek az Egyesült Államok kiviteli csatornáiból való eltávolítására irányul. Ez a terv magában foglalta a vetőmagok ültetés előtti vizsgálatát, valamint az átvételi helyeken történő iratellenőrzéseket és analitikai ellenőrzéseket.
            
         
               (4)
            
            
               A 2006/601/EK határozat legutóbbi, a 2008/162/EK bizottsági határozat (3) által történt módosítását követően 2008-ban az említett terv keretében az öt rizstermesztő szövetségi államban, Arkansasban, Mississippiben, Louisianában, Texasban és Missouriban elvégzett vetőmagvizsgálat eredményei mind negatívak lettek az „LL RICE 601” jelenlétét illetően.
            
         
               (5)
            
            
               Az Élelmiszerügyi és Állat-egészségügyi Hivatal által az EU-ba irányuló rizskivitelre vonatkozó szükségintézkedésekkel kapcsolatos egyesült államokbeli ellenőrző intézkedések értékeléséről készített 2008. évi jelentés [Egyesült Államok, 2008–7857] megállapításai és következtetései rámutatnak, hogy megfelelő rendszer működött a 2006/601/EK határozatban előírt intézkedések végrehajtására.
            
         
               (6)
            
            
               A 2009-ben betakarított – zöld rizsnek is nevezett – rizstermésen az egyesült államokbeli rizstermesztők szövetsége által elvégzett vizsgálatok nem mutatták ki az „LL RICE 601” szervezet jelenlétét. Ezenkívül az egyesült államokbeli iparág jelezte, hogy az intézkedés megszüntetése esetén is alkalmazni fogják a tervet a 2010. évi termésre és továbbra is végezni fognak vizsgálatokat és ki fognak állítani igazolásokat a kivitelt megelőzően, amennyiben a piaci érdekek megkövetelik az intézkedések fenntartását.
            
         
               (7)
            
            
               Következésképpen a 2006/601/EK határozatot megalapozó indokok már nem állnak fenn. Az említett határozatot ezért hatályon kívül kell helyezni.
            
         
               (8)
            
            
               A tagállamoknak mindazonáltal megfelelő szintű véletlenszerű vizsgálatok révén fenn kell tartaniuk azt a felügyeleti rendszert, amellyel ellenőrzik, hogy „LL RICE 601” szervezettel keveredett rizstermékek ne kerüljenek forgalomba. E felügyeleti rendszer eredményeiről az élelmiszer- és takarmánybiztonsági riasztási rendszeren (RASFF-rendszer) keresztül haladéktalanul tájékoztatni kell a Bizottságot, amely mérlegeli a további intézkedések szükségességét.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/601/EK határozat hatályát veszti.
   2. cikk
   A tagállamok megfelelő szintű véletlenszerű vizsgálatot biztosítanak annak ellenőrzése céljából, hogy géntechnológiával módosított „LL RICE 601” szervezetet tartalmazó, abból álló vagy abból előállított rizstermékek ne kerüljenek forgalomba, a 178/2002/EK rendeletnek megfelelően.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2010. június 8-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 244., 2006.9.7., 27. o.
   
      (3)  HL L 52., 2008.2.27., 25. o.